Jeg har tegnet en udvidet sygeforsikring til vores hundehvalp. Jeg ringede og spurgte Topdanmark om mange, mange ting inden jeg valgte dem. Jeg valgte dem på baggrund af de oplysninger, jeg fik fra deres salgspersonale. 
Nu, hvor vi desværre har brug for dem pga. sygdom hos vores hvalp, så er historien en ganske anden mht. hvad de dækker og hvad de ikke dækker. 
Jeg fik forinden at vide, at de naturligvis ikke dækkede ´racetypiske sygdomme´, hvilket jeg synes er helt fair. Men det er IKKE i orden, at da jeg snakkede med dem i dag, så dækker de heller ikke sygdomme der absolut ikke er typiske for racen!
Jeg fik at vide, at jeg burde have modtaget policen da jeg tegnede den - det gjorde jeg ikke, jeg fik kun pris oversigt. Jeg valgte desværre, at stole på den medarbejder, jeg snakkede med. Jeg fik at vide, at den sandsynligvis var sendt til min e-boks, det var den ikke, kun pris oversigten, hvilket jo tydeligvis er det vigtigste for Topdanmark,
Nu, hvor hvalpen ER diagnosticeret med en alvorlig, kronisk sygdom, betyder det også, at hun ikke kan blive forsikret i andre forsikringsselskaber - eller jo, det han hun jo, men de dækker ikke allerede kendte sygdomme. 
Hvis Topdanmark bare havde haft styr på deres inden jeg valgte forsikring, og hvis bare medarbejderen ikke bare gjorde alt i hans magt for at sælge en forsikring - hvilket jeg stærkt mistænker, at han gjorde, så havde jeg haft en ærlig chance for at vælge det bedst mulige forsikringsselskab til vores hvalp. 
En af deres egne medarbejdere sagde til mig i dag, (den samme medarbejder, der i dag fortalte mig, om alle de ting de IKKE dækker) og jeg citerer: ´Hvis du gerne ville have god dækning til din hund, så skulle du nok have valgt Agria´.... ENDELIG en ærlig medarbejder, det skete bare for sent. 
Det er simpelthen ikke i orden, Topdanmark!!!!

26.03.2015
Jeg kan åbenbart ikke svare din besked, så det må jeg nøjes med at gøre herinde....
Den medarbejder jeg snakkede med i går, fortalte også vældigt om e-boks, men der er INTET kommet til min e-boks. Uanset om i påstår, at i har sendt det eller ej. (Det er jo også meget nemt at påstå, at man har sendt et brev..) 
Jeg spurgte så, om han ville sende det til mig - men det var ikke så nemt, så det kunne han ikke bare lige gøre. Igen - alt for dårligt.. Der begynder vist at tegne sig et mønster her. 

Inden jeg var til dyrlægen første gang med vores hund, så ringede jeg igen, igen, igen ind til jer med masser af spørgsmål. Den medarbejde rjeg her fik fat i, vidste ikke noget om dyreforsikringer, og jeg gav derfor en dårlig anmeldelse i den undersøgelse der er efter endt opkald. En anden medarbejder ringede mig så op, for at høre, hvorfor jeg havde givet en dårlig anmeldelse, og jeg forklarede at det var fordi personen jeg snakkede med, ikke kunne svare på mine spørgsmål. Og da hun skulle stille mig om til nogen, der muligvis vidste lidt om tingene, lagde hun bare røret på, og jeg blev sendt over til den undersøgelse.. Igen - alt for dårligt.. 

Det er også meget nemt for jer at sige, ´Agria ville muligvis ikke have dækket den sygdom alligevel´ - fordi så er i jo ikke værre end de er??  Agria ville faktisk have dækket hende, (Jeg har ringet til dem for at tjekke) men den mulighed har i jo frataget os, ved hjælp af jeres inkompetente medarbejdere. 


Jeg har også forhørt mig om, hvor hurtigt jeg kan opsige forsikringen, (fordi helt ærligt, den kan jo ikke bruges til noget som helst! Da jeg spurgte den medarbejder, der anbefalede Agria, helt præcis HVAD i dækker, svarede hun at i dækkede, hvis hunden fx. fik høj feber eller tarmbetændelse, der skulle behandles med medicin. Hun kunne IKKE give mig flere eksempler på sygdomme/skader i dækkede) og så får jeg oplyst, at ikke nok med, at i snyder folk - så får de også en bøde for at opsige forsikringen hvis ikke der er gået et år! 

Jeg har naturligvis afsendt en formel klage over forløbet og jer, men lur mig om ikke den bliver afvist - det er jo jer selv, der behandler dem... 

Det kan godt være, at jeg selv er forpligtet til at læse policen, men det kræver jo, at jeg har fået policen af jer inden! Men det snakker i jo ikke så meget om. I siger bare at i har afsendt den, og så er den dør bare lukket... Ikke god kundeservice og igen - ALT FOR DÅRLIGT!!!!